**ศูนย์นวัตกรรมการศึกษาแห่งมหาวิทยาลัยศิลปากร**

**(Centre for Educational Innovation Silpakorn University)**

**ประวัติความเป็นมา**

ด้วยที่ประชุมสภามหาวิทยาลัยศิลปากร ครั้งที่ 8/2562 เมื่อวันที่ 14 สิงหาคม 2562 ได้มีมติเห็นชอบให้จัดตั้งศูนย์นวัตกรรมการศึกษาแห่งมหาวิทยาลัยศิลปากร และมหาวิทยาลัยศิลปากรได้ออกประกาศ เรื่อง การแบ่งหน่วยงานภายในของส่วนงานของมหาวิทยาลัยศิลปากร (ฉบับที่ 9) ลงวันที่ 11 กันยายน 2562 โดยศูนย์นวัตกรรมการศึกษาแห่งมหาวิทยาลัยศิลปากร เป็นหน่วยงานภายในระดับกองที่มีภาระหน้าที่เฉพาะหรือตามยุทธศาสตร์ของสำนักงานอธิการบดี

**ที่ตั้งของหน่วยงาน**

ชั้น 3 อาคารศูนย์เรียนรวมเฉลิมพระเกียรติฯ วิทยาเขตพระราชวังสนามจันทร์

**ลักษณะของหน่วยงาน**

 ศูนย์นวัตกรรมการศึกษาแห่งมหาวิทยาลัยศิลปากร (Centre for Educational Innovation Silpakorn University) เป็นหน่วยงานเทียบเท่ากอง ภายใต้สำนักงานอธิการบดี มีภารกิจเฉพาะส่งเสริมการจัดการเรียนการสอนในทุกระดับการศึกษา มีการพัฒนาคณาจารย์และบุคลากรด้านการศึกษาภายในมหาวิทยาลัยศิลปากร นอกจากนี้ยังมีภารกิจในการให้บริการวิชาการกับบุคลากรภายนอก โดยมีนโยบายสำคัญเพื่อมุ่งสู่ความเป็นเลิศในการจัดการเรียนการสอน มุ่งหวังส่งเสริมและพัฒนาบุคลากรในการเรียนรู้ตลอดชีวิต โดยการนำนวัตกรรมและเทคโนโลยีมาใช้ในการจัดการเรียนการสอนให้เกิดประโยชน์ในการเรียนรู้อย่างสูงสุด ตลอดจนบูรณาการองค์ประกอบเพื่อให้เกิดบรรยากาศที่เอื้อต่อการเรียนรู้ของผู้เรียนมีการเชื่อมโยงการเรียนรู้ใหม่กับความรู้เดิมด้วยเทคโนโลยี